stanford-oval/wikipedia huggingface dataset:
איאן ת'ורפ
ביוגרפיה > 2001 > 6 מדליות זהב באליפות העולם

באליפות העולם שנערכה בפוקואוקה, יפן בסוף יולי אותה שנה זכה ת'ורפ בהישג השיא שלו לאחר שזכה ב-6 מדליות זהב, מהן 3 אישיות, יותר מכל שחיין או שחיינית אחרים, עד לשנת 2007 שבה זכה מייקל פלפס ב-7 מדליות זהב. מדליות זהב בהן זכה, במשחה ל-200 מטר חופשי בשיא עולם חדש של 1:44.06 דקות, לפני פיטר ואן דן הוחנבאנד (1:45.81 דקות) וקליט קלר (1:47.10 דקות), במשחה ל-400 מטר חופשי בשיא עולם חדש של 3:40.17 דקות, לפני גרנט האקט (3:41.51 דקות) ואמיליאנו ברמבילה מאיטליה (3:45.11 דקות), במשחה ל-800 מטר חופשי בשיא עולם חדש נוסף של 7:39.16 דקות, לפני גרנט האקט (7:40.34 דקות) וגרהם סמית' מבריטניה (7:51.12 דקות) וב-3 משחי השליחים, 4x100 מטר חופשי בשיא אליפות חדש של 3:14.10 דקות, לפני הולנד (3:14.56 דקות) וגרמניה (3:17.52 דקות), 4x200 מטר חופשי בשיא עולם חדש של 7:04.66 דקות, לפני איטליה (7:10.86 דקות) וארצות הברית (7:13.69 דקות), כשחיין רביעי הוא קבע ב"זינוק שליחים" תוצאה של 1:44.14 דקות ו-4x100 מטר מעורב בשיא אליפות חדש של 3:35.35 דקות, לפני גרמניה (3:36.34 דקות) ורוסיה (3:36.12 דקות).
ביוגרפיה > 2002

במשחקי חבר העמים שנערכו במנצ'סטר בסוף יולי 2002, זכה ת'ורפ ב-7 מדליות, 6 זהב ו-1 כסף. מדליות זהב, במשחה ל-100 מטר חופשי (48.73 שניות), במשחה ל-200 מטר חופשי (1:44.71 דקות), במשחה ל-400 מטר חופשי בשיא עולם חדש של 3:40.08 דקות ובשלושת משחי השליחים, 4x100 מטר חופשי, 4x200 מטר חופשי ו-4x100 מטר מעורב. מדליית כסף במשחה ל-100 מטר גב (55.38 שניות).
באליפות הפאן פסיפיק בשחייה שנערכה ביוקוהמה ביפן בסוף אוגוסט אותה שנה הוא זכה ב-6 מדליות, מהן 5 זהב ו-1 כסף. מדליות זהב, במשחה ל-100 מטר חופשי (48.84 שניות), במשחה ל-200 מטר חופשי (1:44.75 דקות), במשחה ל-400 מטר חופשי (3:45.28 דקות) ובשני משחי השליחים, 4x100 מטר חופשי ו-4x200 מטר חופשי. מדליית כסף במשחה שליחים 4x100 מטר מעורב, אחרי ארצות הברית שקבעה שיא עולם חדש של 3:33.48 דקות, כשחיין רביעי הוא קבע ב"זינוק שליחים" תוצאה של 47.20 שניות.
ביוגרפיה > 2003

באליפות העולם שנערכה בברצלונה, ספרד בשנת 2003 זכה ת'ורפ ב-5 מדליות אישיות, 3 זהב, 1 כסף ו-1 ארד. מדליות זהב במשחה ל-200 מטר חופשי בתוצאה של 1:45.14 דקות, לפני פיטר ואן דן הוחנבאנד (1:46.43 דקות) וגרנט האקט (1:46.85 דקות), במשחה ל-400 מטר חופשי בתוצאה של 3:42.58 דקות, לפני גרנט האקט (3:45.17 דקות) ודראגוס קומאן מרומניה (3:46.87 דקות) ובמשחה שליחים 4x200 מטר חופשי בתוצאה של 7:08.58 דקות, לפני ארצות הברית (7:10.26 דקות) וגרמניה (7:14.02 דקות). מדליית כסף במשחה ל-200 מטר מעורב אישי בתוצאה של 1:59.66 דקות, אחרי מייקל פלפס שקבע שיא עולם חדש של 1:56.04 דקות ולפני מאסימיליאנו רוסולינו מאיטליה (1:59.71 דקות). מדליית ארד במשחה ל-100 מטר חופשי בתוצאה של 48.77 שניות, אחרי אלכסנדר פופוב מרוסיה (48.42 שניות) ופיטר ואן דן הוחנבאנד (48.68 שניות). נוסף לכך, הוא סיים במקום רביעי במשחה שליחים 4x100 מטר חופשי בתוצאה של 3:15.67 דקות, מאית אחת איטי מצרפת שזכתה במדליית ארד. פרדריק בוסקה הצרפתי ששחה רביעי, קפץ למים אחרי ת'ורפ וקבע ב"זינוק שליחים" את התוצאה המהירה במשחה והשנייה בטיבה באליפות של 47.03 שניות, לעומת 47.98 שניות של ת'ורפ ובכך הוביל את נבחרתו לזכייה במדליית ארד.
ביוגרפיה > 2004

באולימפיאדת אתונה (2004) זכה ת'ורפ ב-4 מדליות, 2 זהב ,1 כסף ו-1 ארד. מדליות זהב במשחים האישים, במשחה ל-200 מטר חופשי בשיא אולימפי חדש של 1:44.71 דקות, לפני פיטר ואן דן הוחנבאנד (1:45.23 דקות) ומייקל פלפס מארצות הברית (1:45.32 דקות) ובמשחה ל-400 מטר חופשי בתוצאה של 3:43.10 דקות, לפני גרנט האקט (3:43.36 דקות) וקליט קלר (3:44.11 דקות). מדליית כסף במשחה שליחים 4x200 מטר חופשי ביחד עם גרנט האקט, מייקל קלים וניקולס ספרנג'ר בתוצאה של 7:07.46 דקות, אחרי ארצות הברית (7:07.33 דקות) ולפני איטליה (7:11.83 דקות), כשחיין רביעי הוא שחה ב"זינוק שליחים" תוצאה של 1:44.18 דקות ומדליית ארד, במשחה ל-100 מטר חופשי בתוצאה של 48.56 שניות, אחרי פיטר ואן דן הוחנבאנד (48.17 שניות) ורולנד סקומן מדרום אפריקה (48.23 שניות).
ביוגרפיה > מ-2005 ואילך

אחרי האולימפיאדה, יצא ת'ורפ להפסקה בת 17 חודשים מהשחייה, ולא התמודד באליפות העולם ב-2005. ת'ורפ לא השתתף במשחקי חבר העמים הבריטי בשנת 2006 בעקבות ברונכיטיס וזיהום בחזה.
ב-21 בנובמבר 2006 הודיע ת'ורפ על פרישתו הסופית משחייה תחרותית לאחר שהבין, לדבריו, שלא יצליח לשבור עוד שיאי עולם.
ב-2 בפברואר 2011 הודיע על חזרה לשחייה תחרותית, וכי מטרתו היא אולימפיאדת לונדון 2012. במבחנים האוסטרליים לאולימפיאדה ת'ורפ לא הצליח להעפיל לשלבי הגמר ולא העפיל לאולימפיאדה. ת'ורפ ייחס את הכישלון לתקופת ההכנה הקצרה מידי שהייתה לו, והודיע כי מטרתו החדשה היא אליפות העולם ב-2013.
חייו האישיים

באוקטובר 2012 יצא סיפרו האוטוביוגרפי של ת'ורפ המתאר כיצד החל בטיפול פסיכיאטרי לאחר שסבל מדיכאון, התמכר לאלכוהול וחשב על התאבדות.
לאחר שנים רבות של הכחשה, יצא ת'ורפ מהארון כהומו ביולי 2014 בראיון חושפני בטלוויזיה.
שיאים אישיים > בריכה אולימפית

100 מטר חופשי: 48.56 שניות
200 מטר חופשי: 1:44.06 דקות (יולי 2001)
400 מטר חופשי: 3:40.08 דקות (יולי 2002) - שיא עולם שהחזיק מעמד כ-7 שנים, עד שביולי 2009 פאול בידרמן מגרמניה שיפר אותו במאית שנייה אחת (באמצעות חליפת שחייה שנאסרה לשימוש ב-2010).
800 מטר חופשי: 7:39.44 דקות
שיאים אישיים > בריכת 25 מטר

200 מטר חופשי: 1:41.10 דקות (פברואר 2000)
פרסים

שחיין השנה בעולם בשנים 1998, 1999, 2001, 2002 - ת'ורפ הוא השחיין הצעיר ביותר שזכה בפרס, זאת עוד בהיותו בן 16. בנוסף ת'ורפ החזיק בשיא מספר הזכיות הרב ביותר בפרס לשחיין יחיד בהיסטוריה (שיא זה נשבר על ידי מייקל פלפס).
שחיין השנה באזור האוקיינוס השקט בשנים 1998–2002, 2004 - ת'ורפ הוא השחיין הצעיר ביותר שזכה בפרס כאשר זכה בו בגיל 16. בנוסף ת'ורפ מחזיק בשיא מספר הזכיות הרב ביותר בפרס לשחיין יחיד בהיסטוריה.
בשנת 2000 זכה בתואר איש השנה הצעיר של אוסטרליה (אנ').
בשנת 2001 זכה במדליית מסדר אוסטרליה.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
הערות שוליים

1 2  השחיין איאן ת'ורפ חשף בראיון: אני הומוסקסואל, באתר ONE‏, 12 ביולי 2014
↑  שרון ניסים‏, איאן ת'ורפ פרש משחייה, באתר וואלה, 21 בנובמבר 2006
↑  Olympic great Ian Thorpe confirms return to competitive swimming, ‏ABC, ‏2.2.11
↑  נמרוד עופרן‏, למה איאן ת'ורפ רצה להתאבד?, באתר וואלה, 16 באוקטובר 2012
↑  Australian of the Year Awards, Young Australian of the Year 2000, Ian Thorpe OAM
↑  THORPE, Ian James, Award:Medal of the Order of Australia, It's an Honour Website
| --- | --- |
בקרת זהויות :  GND: 130888265  ISNI: 0000 0000 7872 5109  LCCN: nb2002008180  NDL: 00912837  NTA: 337721661  SUDOC: 18596964X  VIAF: 1128936   WorldCat (עם VIAF): 1128936
אלכסנדר דולגורוקי

| --- | --- |

 לידה:  10 בנובמבר 1841 פלך צ'רניגוב, האימפריה הרוסית 
 פטירה:  20 ביוני 1912 (בגיל 70) סנקט פטרבורג, האימפריה הרוסית 
 מדינה:  האימפריה הרוסית 
 תפקיד:  חבר המועצה המדינית של האימפריה הרוסית 
 בן או בת זוג:  Olga Dolgorukova 
 פרסים והוקרה:  אות המסדר ולדימיר הקדוש, דרגה 1  מסדר סטניסלב הקדוש, דרגה 1  עיטור  אנה הקדושה,  דרגה ראשונה  מסדר ולדימיר הקדוש, דרגה 2  אות המסדר אלכסנדר נבסקי הקדוש  אות מסדר העיט הלבן 
 
אלכסנדר דולגורוקי (ברוסית: Александр Сергеевич Долгоруков;‏ 29 באוקטובר 1841, מחוז צ'רניגוב – 7 ביוני 1912, סנקט פטרבורג) היה נצר למשפחת אצולה רוסית שעשה קיירה בחצר הצאר.
ביוגרפיה

אלכסנדר דולגורוקי נולד באחוזה משפחתית באזור צ'רניגוב (אוקראינה של כיום). לאחר סיום הלימודים במסגרת ביתית, הוא החל שרות ממשלתי בשנת 1858. בשנת 1860 דולגורוקי החל לשרת בנציגות רוסית בברלין וכעבור שנה בפריז. בהמשך הוא חזר לסנקט פטרבורג והמשיך לשרת במסגרת משרד החוץ.
בשנת 1883 הוא קודם לראש הטקס בחצר הקיסר ובתפקיד זה היה במהלך טקס ההכתרה של אלכסנדר השלישי, קיסר רוסיה ושל ניקולאי השני, קיסר רוסיה.
בשנת 1905 הוא מונה למועצה המדינית.
אלכסנדר דולגורוקי היה בעל שטחי נדל"ן נרחבים. בשטחים שבבעלותו בין היתר הוקמו מפעלי סוכר.
דולגורוקי נפטר ב-1912 ונטמן במנזר אלכסנדר נבסקי. על פעילות בחצר הצאר לדולגורוקי הוענקו מספר עיטורים.
אלכסנדר דולגורוקי התחתן עם רוזנת שובלובה בשנת 1868. לזוג היו שבעה ילדים. נכדתם סופקה סקיפווית גדלה אצלם בבית לאחר גירושין של הוריה. היא נמלטה מרוסיה ביחד עם סבתה והתגוררה בפריז. על פעילות במהלך מלחמת העולם השנייה להצלת יהודים היא קיבלה הכרה כחסידת אומות העולם.
הערות שוליים

↑  תעריכים לפי לוח השנה היוליאני
איגנסיו סוקו

איגנסיו סוקו אספארסה (בספרדית: Ignacio Zoco Esparza; ‏31 ביולי 1939 - 28 בספטמבר 2015) היה כדורגלן ספרדי ששיחק בעמדת הקשר האחורי.
סוקו שיחק לאורך רוב הקריירה במדי ריאל מדריד, והיה שותף לזכייתה בשבע אליפויות ספרד ולגביע אירופה לאלופות בעונת 1965/1966. בנוסף, רשם סוקו 25 הופעות במדי נבחרת ספרד, וזכה עמה ביורו 1964.
קריירת משחק

סוקו החל את קריירת המשחק בעונת 1957/1958 בקבוצת אוברנה שמאזור הולדתו בנווארה, ששיחקה אז בליגה הרביעית. עונה אחר כך ירד סוקו עם קבוצתו לליגות המחוזיות, אך הופעותיו הטובות בנוסף על חוסנו הפיזי הובילו אותו בסיום העונה לקבוצת אוסאסונה, קבוצה נוספת מנווארה, ששיחקה בליגה הבכירה.
סוקו החל את תקופתו באוסאסונה בהשאלה לקבוצת אירוניה מהליגה הרביעית, אך חזר לאוסאסונה באמצע עונת 1959/1960. את הופעת הבכורה שלו בליגה הבכירה ערך ב-10 בינואר 1960 בהפסד החוץ לריאל אוביידו, ואת שער הבכורה שלו כבש שלושה חודשים בדיוק אחר כך, ב-10 באפריל בניצחון 4-1 על לאס פאלמס. סוקו השתלב בהרכב הפותח והיה שחקן חשוב עד לסיום העונה, בה ירדה קבוצתו לליגת המשנה. עונה אחר כך היה שותף לזכייתה של אוסאסונה בליגת המשנה, כשפתח בכל משחקי הליגה של הקבוצה וסייע לה לסיים ראשונה, שש נקודות מעל סלטה ויגו. סוקו נותר עונה נוספת בקבוצה, וסייע לה לשרוד בליגה הבכירה, נקודה אחת מעל הקו האדום.
לקראת עונת 1962/1963, עבר סוקו לתחנה האחרונה, והמשמעותית ביותר, בקריירה שלו, כשחתם בריאל מדריד של המאמן מיגל מוניוס. סוקו רשם רק 13 הופעות ליגה בעונת הבכורה שלו בקבוצה, בה זכה עימה באליפות ספרד. עונה אחר כך כבר היה לשחקן הרכב בקבוצה, וזכה עימה בשתי אליפויות רצופות נוספות. סוקו הפגין יכולת גבוהה כשחקן פיזי שהיה משמעותי מאוד לשליטה של הקבוצה במרכז השדה במשחקים רבים, ועל אף תפקודו כקשר אחורי תמך פעמים רבות בחלק ההתקפי של הקבוצה, לצד כוכבים כאלפרדו די סטפנו, פרנץ פושקאש, פרנסיסקו חנטו ואמנסיו אמארו.
בעונת 1965/1966 שיחק סוקו בכל משחקי הליגה של ריאל, ובמקביל רשם תשע הופעות מלאות בקמפיין הקבוצה בגביע אירופה לאלופות. ריאל רשמה קמפיין מוצלח, וזכתה בתואר לאחר ניצחון 2-1 על פרטיזן בלגרד במשחק הגמר, בו פתחה בהרכב שכלל 11 ספרדים, וסוקו ביניהם.
סוקו שיחק בקבוצה במשך 12 עונות. משחקו האחרון בקבוצה היה גמר גביע המלך הספרדי של עונת 1973/1974, בו פגשה ריאל את יריבתה הגדולה ברצלונה. ריאל ניצחה במשחק בתוצאה 4-0, וסוקו זכה להניף את הגביע כמחווה מהקפטן רמון גרוסו, לאחר שעלה מהספסל בדקות הסיום. סוקו פרש ממשחק פעיל בסיום העונה בגיל 35, לאחר שזכה עם הקבוצה בשבע אליפויות, גביע אירופה לאלופות ושני גביעי ספרד.
סוקו חזר לריאל מדריד ב-1994, ושימש בתפקיד ייצוגי במועדון עד לשנת 1998.
קריירת משחק > נבחרת ספרד

סוקו החל את דרכו בנבחרת ספרד עוד כשהיה שחקן אוסאסונה, ב-19 באפריל 1961, במסגרת מוקדמות מונדיאל 1962, בניצחון ספרד 2-1 על ויילס. למרות הופעותיו בשלבי המוקדמות, סוקו לא זומן על ידי הלניו הררה לסגל ספרד למונדיאל 1962.
ב-1 בדצמבר 1963 כבש סוקו את שערו היחיד במדי ספרד, בהפסד 2-1 לבלגיה במשחק ידידות. כחצי שנה אחר כך, זומן סוקו על ידי המאמן חוסה וייאלונגה לסגל ספרד לקראת יורו 1964. סוקו פתח בהרכב והפגין יכולת גבוהה בשני משחקיה של ספרד בטורניר, בהם ניצחה את הונגריה ואת ברית המועצות בדרך לזכייה ראשונה בתולדותיה באליפות אירופה. על יכולתו הגבוהה, זכה להיכלל בנבחרת הטורניר, לצד חמישה מחבריו לנבחרת.
סוקו זומן על ידי וייאלונגה גם לסגל ספרד למונדיאל 1966 באנגליה, אך אלופת אירופה אכזבה בטורניר והודחה כבר לאחר שלב הבתים. סוקו פתח בהרכב בכל משחקיה של ספרד בטורניר. ספרד פתחה בהפסד 2-1 לארגנטינה, ומשחק אחר כך גברה בתוצאה זהה על שווייץ. במשחק השלישי והאחרון של ספרד בטורניר, שימש סוקו כקפטן הנבחרת במקומו של פרנסיסקו חנטו שלא שותף, בהפסד 2-1 לגרמניה המערבית.
משחקו האחרון של סוקו במדי הנבחרת היה בהפסד 2-1 לבלגיה ב-23 בפברואר 1969. בסך הכל רשם סוקו 25 הופעות בינלאומיות, בהן כבש שער אחד.
תארים

גביע אירופה לאלופות: 1965/1966
אליפות ספרד (7): 1962/1963, 1963/1964, 1964/1965, 1966/1967, 1967/1968, 1968/1969, 1971/1972
הגביע הספרדי (2): 1969/1970, 1973/1974
אליפות אירופה: 1964
נבחרת הטורניר של יורו 1964
סטטיסטיקות > נבחרת לאומית

| נבחרת ספרד> שנה | נבחרת ספרד> הופעות | נבחרת ספרד> שערים |
| --- | --- | --- |
| 1961 | 5 | 0 |
1962: 0
| 1963 | 3 | 1 |
| 1964 | 5 | 0 |
| 1965 | 5 | 0 |
| 1966 | 4 | 0 |
1967: 0
| 1968 | 2 | 0 |
| 1969 | 1 | 0 |
| סה"כ | 25 | 1 |
איזבסטיה

| --- | --- |
לוגו איזבסטיה
 תדירות:  עיתון יומי
 סוגה:  חדשות, ספורט, כלכלה
 פורמט:  פורמט טבלואיד
 בעלים:  National Media Group
 עורך ראשי:  ארסני אוגנסיאן
 תאריכי הופעה:  13 במרץ 1917 – הווה (107 שנים)
 שפה:  רוסית
 מערכת:  מוסקבה
 תפוצה:  150,950 עותקים
 מדינה:  רוסיה רוסיה
 ISSN:  0233-4356, 1563-6313
 www.iz.ru
 
איזבסטיה (ברוסית: Известия) הוא עיתון רוסי ותיק ורב-תפוצה. משמעות המילה "איזבסטיה" היא "ידיעות" (או "ידיעות מוגשות").
היסטוריה > מקור העיתון

תחילתו של העיתון איזבסטיה בעיתון "חדשות סובייט הפועלים של פטרוגרד" אשר התפרסם החל מ-13 במרץ 1917 בעיר פטרוגרד. בתחילתו נתן העיתון ביטוי להשקפות מנשביקיות ואלו של המפלגה הסוציאל-רבולוציונרית. בחודש אוגוסט 1917 שינה העיתון את שמו ונקרא "חדשות הוועד המנהל המרכזי של הסובייטים של הפועלים והחיילים" ובגילגולו השלישי נקרא: "ידיעות הסובייטים של עמי ברית המועצות" (רוסית: Известия Советов народных депутатов СССР), או בקיצור "איזבסטיה".
לאחר כינוס הקונגרס הכל-רוסי השני של הסובייטים (בשלהי 1917) הפך איזבסטיה לעיתון הרשמי של הממשלה הסובייטית.
היסטוריה > העיתון בתקופת ברית המועצות

בעוד שהעיתון פראבדה שימש כעיתון הרשמי של המפלגה הקומוניסטית של ברית המועצות, היה איזבסטיה העיתון הרשמי של הממשלה הסובייטית ונשיאות הסובייט העליון של ברית המועצות. תקופת הזוהר של העיתון היה בשנות כהונתו של ניקולאי בוכארין כעורך ראשי (1934–1937). במשך יותר מעשור העסיק העיתון את הקריקטוריסט בוריס יפימוב, אך לאחר מעצר אחיו הוא פוטר. אחד מבכירי הכותבים בו עד 1937 היה קארל ראדק, שמאמריו נחשבו למשקפים את עמדתו של סטלין.
היסטוריה > העיתון ברוסיה

לאחר התמוטטות ברית המועצות איזבסטיה מבקש להצטייר כעיתון של כל האומה הרוסית. העיתון היה בבעלות חברת החזקות אשר בעליה הוא ולדימיר פוטנין, מגדולי האוליגרכים ברוסיה, המקורב לשלטון. מניות השליטה בעיתון נרכשו ב-3 ביוני 2005 על ידי תאגיד הענק גזפרום באמצעות חברת ההחזקות גזפרום מדיה.
נכון לשנת 2005 תפוצת העיתון היא כ-240,000 גיליונות ליום.
בשנת 2008 העיתון נמכר לקבוצת תקשורת מסנקט פטרבורג שבבעלות יורי קובלצ'וק. בשנת 2011 מערכת העיתון עברה מבניין שנבנה במיוחד בשבילה בשנת 1926 במרכז מוסקבה לבניין אחר בפרברי העיר.
בול סובייטי לכבוד יובל 50 לאיזבסטיה
איגנסיו סוסה

איגנסיו סוסה אוספיטל (בספרדית: Ignacio Sosa Ospital; נולד ב-31 באוגוסט 2003) הוא כדורגלן אורוגוואי המשחק בעמדת הקשר בפניקס.
קריירה

סוסה החל את קריירת המשחק שלו בקבוצת הנוער של פניקס, וב-3 ביולי 2021 ערך את הופעת הבכורה שלו במדי הקבוצה הבוגרת, בניצחון 2–1 על סרו לרגו.
קריירה > קריירת נבחרות

בינואר 2023 שיחק עם נבחרת אורוגוואי בכדורגל עד גיל 20 באליפות אמריקה הדרומית בכדורגל עד גיל 20, שם סיימה הנבחרת כסגניתה של ברזיל. הוא שיחק גם בגביע העולם בכדורגל עד גיל 20 - 2023, וסייע לנבחרתו לזכות בגביע.
תארים

גביע העולם בכדורגל עד גיל 20 (2023)
סגנות אליפות אמריקה הדרומית בכדורגל עד גיל 20 (2023)
הערות שוליים

↑  Debutantes en Primera División de julio 2021 - AUF, www.auf.org.uy
↑  Luciano Rodríguez vale un Mundial, Diario AS, ‏2023-06-12 (בספרדית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איגנסיו סוסה".
אמרגטיטאניס

| אמרגטיטאניס |
| --- | --- |
 
תקופה
קרטיקון תחתון, 129.4–123 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
סוג:: אמרגטיטאניס
מינים
 Amargatitanis macni
שם מדעי
 Amargatitanis

אמרגטיטאניס (שם מדעי: Amargatitanis; פירוש השם: "הטיטאן של אמרגה") הוא סוג דינוזאור בן למשפחת הדיקראוזאוריים, אשר חי בפטגוניה, ארגנטינה של הקרטיקון התחתון לפני 129 עד 123 מיליון שנה מזמננו. המאובנים שלו התגלו בתצורות לה אמרגה (אנ'), מהם קיבל את שמו ב-2007. השם הספציפי הוא לכבוד מוזיאון הטבע הלאומי של ארגנטינה (בראשי תיבות: MACN).
דינוזאור זה התגלה ב-1983 במשלחת של החוקר הארגנטינאי חוסה בונפרטה (אנ') מכמה שרידים של חוליות זנב ומכמה עצמות ירכיים. למרות שבתחילה סווג כטיטנוזאור (ששגשגו בתקופתו ברחבי ארגנטינה), מבנה השכמות התאים יותר לזיזי הדיקראוזאוריים, כמו האמרגזאורוס, אשר חי לצידו.
אלבום קונספט

אלבום קונספט הוא יצירה מוזיקלית בפורמט אלבום מוזיקה אשר נרקמת סביב יסוד יחיד, לעיתים בהשראה ממקור ספרותי או תיאטרלי. שירי האלבום מוקדשים לנושא מסוים או תמה מסוימת ולעיתים אף מגוללים עלילה באמצעות מילות השירים. סדר הרצועות באלבום קונספט הוא לרוב כרונולוגי (התחלה, אמצע, סוף), ועל כך נוספת זיקה מוזיקלית המבהירה כי מדובר ביצירה אחת.
דוגמאות לאלבומי קונספט > אלבומי קונספט עם השראה מעולם הספרות

Return to the Centre of the Earth של ריק וייקמן, על פי ספרו הידוע של ז'ול ורן.
The War of the Worlds של ג'ף ויין, על פי ספרו של הרברט ג'ורג' ולס.
The Snow Goose של להקת קאמל. הלהקה לקחה את ספרו של הסופר פול גאליקו כמקור השראה לאלבום.
Animals של פינק פלויד. מתאר את האנשים הפשוטים ככבשים, את אנשי העסקים תאבי הבצע ככלבים ואת הפוליטיקאים המושחתים כחזירים. האלבום שואב השראה ישירות מיצירתו של ג'ורג' אורוול, "חוות החיות".
הפרויקט של אלן פרסונס הפיקו מספר אלבומי קונספט בהשראת עולם הספרות, בהם I Robot בהשראת אייזק אסימוב ו-Tales of Mystery and Imagination בהשראת אדגר אלן פו.
The Raven של לו ריד שעוסק ביצירתו של אדגר אלן פו.
Leviathan של להקת הפרוג מטאל מסטודון שמבוסס על ספרו של הרמן מלוויל, "מובי דיק"
El Mal Querer של הזמרת הספרדייה רוסליה שמבוסס על הרומן האוקסיטני מהמאה ה-13, "פלמנקה"
דוגמאות לאלבומי קונספט > אלבומי קונספט מעולם התיאטרון

דוגמה לאלבום קונספט מעולם התיאטרון יהיה The Lamb Lies Down on Broadway מ-1974 של ג'נסיס בתקופה הפרוגרסיבית שלה.
גבריאל, מנהיג הלהקה באותה תקופה שאב את הסיפור שלו בעיקר ממקורות השראה כמו "סיפור הפרוורים" בפרט ומתעשיית הבידור באמריקה בכלל.
דוגמאות לאלבומי קונספט > אלבומי קונספט במטאל

אלבומי קונספט נפוצים למדי בז'אנר ההבי מטאל; רבים מהם עוסקים בנושאים היסטוריים, דתיים, מיתיים או פוליטיים:
Seventh Son of a Seventh Son של להקת המטאל איירון מיידן, משנת 1988 עוסק כולו בתורת הנסתר, חיזוי עתיד ונבואות.
אלבומיה של להקת המטאל הקיצוני הישראלית Salem, המוקדשים לכאב העם היהודי:
"קדיש", משנת 1994 – מוקדש לנושא השואה.
Collective Demise, משנת 2002 – מוקדש לנושא הטרור הפלסטיני.
Mabool של להקת האוריינטל מטאל הישראלית אורפנד לנד, מספר את סיפור המבול המקראי מנקודת מבטם של שלושה מלאכים, שמייצגים את שלוש הדתות הגדולות: היהדות הנצרות והאסלאם.
The Puppet Master של זמר האימה הדני קינג דאיימונד, משנת 2003 – מבוסס על סיפור אימה המתרחש בתיאטרון בובות בבודפשט.
טרילוגיית אלבומי המחאה כנגד ממשלו של ג'ורג' ווקר בוש של להקת מיניסטרי. שני אלבומים יצאו ב-2004 וב-2006, והאחרון יועד ל-2007.
Attero Dominatus של להקת הפאוור השוודית סבטון, משנת 2006 עוסק כולו במלחמות שונות בהיסטוריה.
Nightfall in Middle-Earth של להקת הפאוור מטאל הגרמנית בליינד גארדיאן, המספר על מאורעות "הסילמריליון" של ג'. ר. ר. טולקין.
Dark Saga של Iced Earth המבוסס על עלילת הקומיקס "ספון" על איש שמוכר את נשמתו לשטן.
Winter's Gate של Insomnium מבוסס על הסיפור הקצר מאת נילו, "שער החורף", או "Talven Portti" בפינית המקורית.
Green Carnation ואלבומם Light of Day, Day of Darkness המורכב משיר אחד ארוך (באורך שעה) שנכתב בעקבות מותו של תינוקו של המחבר.
הלהקה הבולטת ביותר באלבומי קונספט בתחום המטאל היא הלהקה הגרמנית Grave Digger, אשר לא פחות משבעה מאלבומיה הם אלבומי קונספט, העוסקים בעיקר בנושאים היסטוריים, ואלו הם לפי סדר כרונולוגי:
Wargames, אשר יצא לציון 40 שנה להפצצה האטומית על הירושימה, עוסק בנושא הנשק הגרעיני.
Tunes of War עוסק במלחמה בין האנגלים לסקוטים.
Knights of the Cross עוסק במסעי הצלב.
Excalibur עוסק בסיפור עם אנגלי על החרב אקסקליבר.
The Grave Digger עוסק בנושא המוות והקבר.
Reigngold מבוסס על האופרה "טבעת הניבלונג" של ריכרד וגנר.
The Last Supper עוסק בסעודה האחרונה של ישו ובצליבתו.
In Sorte Diaboli של להקת הבלאק מטאל הנורווגית דימו בורגיר. בסיפור מדובר על כהן שמתחיל לפקפק באמונה שלו.
Metropolis Pt. 2: Scenes from a Memory של להקת הפרוגרסיב מטאל דרים ת'יאטר. המספר אדם החולם חלומות על עלמה שנרצחה בגלל שני גברים שחשקו באהבתה, ולכן פונה אל מהפנט שיעזור לו לפענחם. האלבום כולו מדבר על גורל וגלגול נשמות.
Epica ו-The Black Halo של להקת הפאוור מטאל קמלוט. שניהם אלבומי קונספט (הממשיכים אחד את השני) המספרים על אדם שמנסה לחפש את האמת ועל השטן שעוזר לו תמורת נשמתו. מבוסס על "פאוסט" של גתה.
Widow's Weeds של טריסטניה המוקדש כולו למוות, אבל ושכול.
Arcane Rain Fell של Draconian העוסק במרידתו של לוציפר באלוהים ונפילתו לגיהנום. האלבום מבוסס במידה רבה על "גן העדן האבוד" של ג'ון מילטון.
Via Gnosis של Nox Aurea העוסק בגנוסטיקה ומספר את סיפורו של אדם שסובל בחיים ונגאל על ידי הגנוסיס וההארה של לוציפר.
The Astonishing של Dream Theater, עלילת האלבום מספרת על "להקה של מורדים שקוראת תיגר כנגד אימפריה מדכאת, כשהמוזיקה משחקת תפקיד מרכזי" ונכתבה מתוך הערצתו של ג'ון פטרוצ'י לסדרה "משחקי הכס".
Underworld של להקת המטאל המתקדם סימפוני אקס, האלבום מספר על אדם שמצליח להימלט מהגיהנום, חוזר לשם במטרה להשיב אליו את אהובתו ונכשל.
Iconoclast של סימפוני אקס המספר על השתלטות המכונות והטכנולוגיה על האדם.
דוגמאות לאלבומי קונספט > אלבומי קונספט ברוק מתקדם

אלבומי קונספט רבים קיימים ברוק מתקדם, חלקם מופיעים למעלה בסעיף השראות ספרותיות. להלן כמה דוגמאות:
Thick as a Brick של ג'ת'רו טאל. נכתב על פי שיר שלכאורה נכתב על ידי ג'רלד בוסטוק האנגלי בן השמונה, ועוסק בקשייהם של המתבגרים והשתלבותם בחברה.
The Dark Side of the Moon של פינק פלויד. האלבום מונה את הסיבות שיכולות לגרום לאדם להשתגע (זמן, דת, כסף, מלחמות).
The Incident של פורקיופיין טרי. האלבום נע סביב המושג "תקרית" ועוסק בין השאר בתקריות שונות הקורות לאנשים במהלך חייהם. החלק הראשון והעיקרי של האלבום הוא למעשה רצועה בודדת המשתרעת על פני כל התקליטור הראשון.
דוגמאות לאלבומי קונספט > אלבומי קונספט בשנות השישים

Days of Future Passed של המודי בלוז.
Sgt. Pepper's Lonely Hearts Club Band של הביטלס.
The Kinks Are the Village Green Preservation Society של הקינקס.
דוגמאות לאלבומי קונספט > אלבומי קונספט במוזיקה הישראלית

"אלוף בשחור (הרהורים)" של עמיר בניון.
"ברנרד ולואיז", "זרעי קיץ" ו"רישומי פחם" של מאיר אריאל.
"מוצאי חג" של חוה אלברשטיין.
"אפר ואבק" של יהודה פוליקר.
"רדיו בלה בלה" של החברים של נטאשה.
"מופע הארנבות של ד"ר קספר 2" של מופע הארנבות של ד"ר קספר.
"כוכב האהבה" של ארקדי דוכין.
"דיסקו מנאייק" של טיפקס.
"שירים ליואל" של רונה קינן.
"האחר" של ברי סחרוף.
"עיר" של שלומי שבן.
Through the Gale של אסף אבידן.
"אלפיים עשרים ושלוש." של איה כורם.
"עזרה בדרך" של נעם רותם.
"התעוררנו מאוחר" של שאזאמאט.
"האלבום שיעיר את אמא" של דניאל רובין.
"יפתח המלוכלך" של מיקי גבריאלוב.
"כל הגיבורים עזבו" של נדב דלומי.
ראו גם

מוזיקה תוכניתית
אופרת רוק
אנדרס אוגוסטו מנדוסה

אנדרס אוגוסטו מנדוסה אסבדו (בספרדית: Andrés Augusto Mendoza Azevedo; נולד ב-26 באפריל 1978) הוא כדורגלן עבר פרואני ששיחק בעמדת החלוץ.
אחרי שנכשלה נבחרת פרו בניסיונות ההעפלה למונדיאל 2006, נקרא מנדוסה נקרא לסגל בידי מאמן פרו לשעבר חוליו ססאר אוריבה לשני משחקי ידידות מול אקוודור ביוני 2007. הוא שותף כמחליף במשחק הראשון מול שכניו הצפוניים בו ניצחה קבוצתו, והוא פתח בהרכב במשחק השני מול אקוואדור, בו הפסידה פרו 2-0. הוא ידוע בכינויים "אל קונדור" או "לה פנתרה".
ב-7 בדצמבר 2007, הוא נמצא אשם בהבאת נשים ומשקאות חריפים לבית המלון בו שהתה הנבחרת יומיים לפני משחק החוץ מול אקוואדור בו פרו הובסה בתוצאה 5-1. אירוע זה גרם להשעייתו מהנבחרת.
לאחר תקופה קצרה בבוקרשט חתם במונרקס מורליה. החל מ-2014 משחק באליאנזה אוניברסידד.
איזבלי פונטאנה

| --- | --- |

 לידה:  4 ביולי 1983 (בת 41) קוריטיבה, ברזיל 
 שם לידה:  Isabeli Bergossi Fontana 
 מדינה:  ברזיל ברזיל
 בן זוג:  די פררו
 מספר צאצאים:  2
 פרופיל ב-IMDb
 
איזבלי ברגוסי פונטאנה (באנגלית: Isabeli Bergossi Fontana; נולדה ב-4 ביולי 1983) היא דוגמנית ברזילאית.
ביוגרפיה > שנותיה הראשונות

פונטאנה נולדה בפרנה, קוריטיבה, ברזיל. ב-1996 הגיעה לגמר של תחרות "מראה הדוגמנות עלית" ובשנה שאחרי כן היא עברה מדרום ברזיל למילאנו, איטליה, כדי לפתוח בקריירת דוגמנות.
ביוגרפיה > קריירה

ב-1999 היא דגמנה לקטלוג לבני-הנשים של ויקטוריה'ס סיקרט. מעט אחר כך, היא חתמה על חוזי דוגמות עם ורסצ'ה, רלף לורן, וולנטינו. מאז 1999 היא דגמנה לגיליון בגדי הים של ספורטס אילוסטרייטד, מארי קלייר, Elle, ווג, הרפרס בזאר, נומרו,, i-D, ארנה ורבים אחרים.
פונטאנה הופיעה בתצלומי פנים במודעות פרסומת רבות בכללן לג'ינס ארמאני, שאנל, Colcci, Disritmia, אמפוריו ארמאני, אנריקה מרטינס, הלנה רובינשטיין, הוגו בוס, חוסיין צ'לאיאן, מאסימו דוטי, M. Officer, ניקול פארי, אוסקר דה לה רנטה, פיטר האן, פיליפס, רלף לורן, רבלון, רוברטו קוואלי, Rosa Chá, Saks Fifth Avenue, טומי הילפיגר, טריטון, ולנטינו, ורסצ'ה, ויקטוריה'ס סיקרט, Vivara.
כעת איזבלי מופיעה בפרסומות F/W לוורסצ'ה, רוברטו קוואלי, ולנטינו, ו-H&M.
 איזבלי היא הפנים הנוכחיות של בושם Flowerbomb של ויקטור ורולף.
ב-2008 היא הופיעה לראשונה ברשימת 15 הדוגמניות המרוויחות את השכר הגבוה ביותר בעולם שערך המגזין פורבס והגיעה למקום ה-11, עם רווחים של $3 מיליון דולרים.
ביוגרפיה > חייה האישיים

בנעוריה נכחה איזבלי ב-the Church of Jesus Christ of Latter-day Saints במחוז Portão בקוריטיבה. היא נישאה לדוגמן אלווארו ז'אקומוסי אבל הם התגרשו ב-2004. פונטנה התחתנה עם השחקן והדוגמן הנרי קסטלי ב-10 בדצמבר 2005 ובנם, לוקאס, נולד ב-23 באוקטובר 2006 בסאו פאולו. פונטנה וקסטלי נפרדו וכיום הם בתהליכי גירושין.